Source: http://docplayer.hu/2772029-Valogatas-a-szerzoi-jogi-szakerto-testulet-szakvelemenyeibol-116-konyv-es-folyoiratszemle-148-summaries-161.html
Timestamp: 2017-12-11 18:10:44
Document Index: 14939109

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Válogatás a Szerzői Jogi Szakértő Testület szakvéleményeiből 116 Könyv- és folyóiratszemle 148 Summaries PDF
Download "Válogatás a Szerzői Jogi Szakértő Testület szakvéleményeiből 116 Könyv- és folyóiratszemle 148 Summaries 161"
1 TARTALOM Mezei Péter Dr. Vida Sándor A sárkány levágott feje helyére mindig kettő új nő? A fájlcseréléssel szembeni küzdelem a P2P-szolgáltatók, a felhasználók és az internetszolgáltatók felelősségének fényében 5 Ismét a jó hírű védjegyről az Európai Bíróság ítélete az Intel-ügyben 75 Dr. Palágyi Tivadar Külföldi hírek az iparjogvédelem területéről 96 Válogatás a Szerzői Jogi Szakértő Testület szakvéleményeiből 116 Könyv- és folyóiratszemle 148 Summaries 161 A folyóiratban megjelenő tanulmányok a szerzők véleményét tükrözik, amely nem feltétlenül azonos a szerkesztőbizottság álláspontjával.
2 CONTENTS Péter Mezei Dr Sándor Vida Dr Tivadar Palágyi Will the cut head of the dragon always be replaced by two new ones? The fight against file sharing in the light of the responsibility of P2P service providers, users and internet service providers 5 Again of marks with reputation: ECJ s Intel judgement 75 News in the field of industrial property protection abroad 96 Selection of advisory opinions of the Body of Experts on Copyright 116 Rewiev of books and periodicals 148 Summaries 161
3 Mezei Péter A SÁRKÁNY LEVÁGOTT FEJE HELYÉRE MINDIG KETTŐ ÚJ NŐ? A FÁJLCSERÉLÉSSEL SZEMBENI KÜZDELEM A P2P-SZOLGÁLTATÓK, A FELHASZNÁLÓK ÉS AZ INTERNETSZOLGÁLTATÓK FELELŐSSÉGÉNEK FÉNYÉBEN április 17-én a stockholmi körzeti bíróság a Pirate Bay oldal üzemeltetőivel szemben indított perben kihirdette ítéletét. Az eljáró tanács, valószínűleg csak csekély meglepetést keltve, kimondta három adminisztrátornak és az oldal fenntartójának a felelősségét, akiket a súlyos kártérítés mellett egyéves börtönbüntetésre is ítéltek. Az eset érdekességét leginkább az indokolja, hogy bár a fájlcseréléssel 1 kapcsolatos perek közül a legismertebbek mindeddig az Egyesült Államokból származtak, a BitTorrent technológiával kapcsolatban elsőként a svéd fórum hozott (talán) precedensértékű ítéletet. S bár a jogerős döntésre valószínűleg még sokat kell várni, érdemes e hír hatására a fájlcseréléssel kapcsolatos jogi dilemmákat sorra venni. Az immáron egy évtizedes múltra visszatekintő fájlcserélés ugyanis a digitális szerzői jog legnagyobb kihívásának tekinthető, amely határokat átívelve minden szerzői jogosultat érinthet, s valószínűleg nem tévedés kijelenteni, hogy az internetes társadalom tagjainak jelentős hányada részt vesz benne. A kontinentális és az angolszász országokban ezért mindenki ugyanazzal a problémával szembesül, s az erre adott válaszok alapjaikban egyezőek: elutasítónak tűnnek. Részleteik viszont lényeges eltéréseket mutatnak. Egyrészt a szerzői és szomszédos jogi jogosultaknak biztosított védelem (a kizárólagos jogok), másrészt a fair use-teszt és a szabad felhasználás jogintézményének különbözőségei miatt a jelenség kezelése más eszközökkel és hangsúlyok mentén történik. Míg az Egyesült Államokban a jogosultak érdekeinek hosszú ideje erős szervezetek (MPAA, RIAA) próbálnak agresszív politikájukkal érvényt szerezni, addig ezt csak az elmúlt néhány évben követte hasonló fellépés (például az IFPI részéről) Európa számos országában. Másrészt például egyetlen szerzői jogi jogsértés szankciójaként az Egyesült Államok 1 Angol nyelven: file-sharing, német nyelven: Datenaustausch. Egyet kell érteni a Szerzői Jogi Szakértő Testülettel a tekintetben, hogy a fájlcserélés, illetve a fájlmegosztás kifejezés némiképp félrevezető. A P2P esetében ugyanis nyelvtani értelemben nincs se csere, se megosztás, amelyek egyaránt azt feltételeznék, hogy az eredeti műpéldány a feltöltő birtokából kikerüljön. A P2P-programok használatakor gyakorlatilag a fájlok szisztematikus többszörözéséről van szó. Lásd: SZJSZT 07/08/1 in: Iparjogvédelmi és Szerzői Jogi Szemle, 3. (113.) évf. 4. sz., augusztus, p. 111., illetve 1. lábjegyzet. Az eljáró tanács állásfoglalásában következetesen idézőjelben használta e szavakat. A jelen cikkben csupán takarékossági okokból nem kerül erre sor. Egyebekben a fájlcserélés és a P2P kifejezés egymás alternatívájaként fog szerepelni. 4. (114.) évfolyam 3. szám, június
4 6 Mezei Péter szerzői jogi törvénye (a továbbiakban: USCA) értelmében akár dollár is kiszabható, 2 ami rendkívüli visszatartó erővel bír. Ezt a büntetések mértéke a kontinensen nem éri el. Az európai csatatéren ráadásul a jogvédők az Egyesült Államokhoz képest nagyobb mértékben vetnek be szerzői jogon kívüli fegyvereket a küzdelemben. Leginkább büntetőjogi, versenyjogi, elektronikus kereskedelmi eszközökre, illetve technológiai intézkedésekre kell gondolni. 3 A helyzet bonyolultságát mutatja maga a jogi alapprobléma. A szerzői jog valamennyi országban kizárólagos vagyoni jogosultságokat biztosít a jogosultaknak, amelyek közül témánk szempontjából a többszörözéshez, a terjesztéshez, a nyilvánossághoz közvetítéshez, valamint a nyilvánosság számára hozzáférhetővé tételhez fűződő jogok a legfontosabbak. Hogy az alábbiakban nem lesz szó a személyhez fűződő jogokról, alapvetően két körülményre vezethető vissza. Az Egyesült Államokban e témakört érintően nem léteznek ilyen jogosultságok, így nincs mit összehasonlítani. Másrészt a szabad felhasználás, mint kimentő körülmény, kizárólag a vagyoni jogokat fedi le. Így aki a szerző első nyilvánosságra hozatalhoz fűződő jogát sérti meg, fájlcseréléstől függetlenül jogsértést követ el. A felhasználóknak biztosított szabad felhasználási lehetőségek viszont ennél lényegesen szűkebb kört, alapvetően csak a (magáncélú) többszörözést ölelik fel. A fair use-teszt pedig rendkívül szigorú keretek között szolgálhat mentségként az Egyesült Államokban az említett jogok megsértése esetén. 4 A probléma ezen részét úgy is meg lehetne fogalmazni, hogy bár köteles tűrni a szerző, hogy alkotásairól a társadalom tagjai fizetség nélkül másolatot készítsenek, azt már nem indokolja semmi, hogy ezen felül a másolatok terjesztését/hozzáférhetővé tételét is ölbe tett kézzel figyelje. E nézőpont ellensúlyát jelenti azonban, hogy a modern demokratikus rendszerek alkotmányos szinten rendelkeznek az információhoz jutás, illetve a szólásszabadság intézményéről, amelyek adott esetben szerzői jogi műveket is érintő cselekményekben nyilvánulhatnak meg. Végső soron tehát a kérdés az, hogy a szerzőknek biztosított egyedi jogok, illetve a társadalom tagjainak garantált alapvető szabadságjogok ütközése esetén mi a teendő. A vita elvi része rendkívül összetett, és több érdekoldal együttes mérlegelését teszi szükségessé. Ennek alapos megértéséhez szükséges először a fájlcserélés társadalmi és gaz Az USCA 504. (c)(1) megfogalmazása szerint a jogaiban sértett fél az ítélet meghozatalát megelőzően bármikor kérheti, hogy az eljáró bíró a ténylegesen okozott kár helyett az USCA által behatárolt átalányszankciót szabja ki. Ennek mértéke a bíró mérlegelési szabadsága mellett jogsértésenként és jogsértőnként külön-külön legkevesebb 750, és legfeljebb dollár. A törvény szóhasználatával élve: a sum of not less than $750 or more than $30,000 as the court considers just. Ennek kiváló példája a francia graduée riposte gondolata, amely az internetszolgáltatás oldaláról közelíti meg a kérdést, és a túlzottan nagy adatforgalmat bonyolító, bizonyíthatóan fájlcserélést folytató személyek letiltásával oldaná meg a P2P problematikáját. E helyütt érdemes arra utalni, hogy az USCA nem ismeri a nyilvánosság számára hozzáférhetővé tétel kategóriáját. Iparjogvédelmi és Szerzői Jogi Szemle
5 A sárkány levágott feje helyére mindig kettő új nő? 7 dasági hatásait, valamint az egyes P2P-programok technológiai felépítését szemügyre venni, hogy világossá váljon, miért ütközhetnek a szerzői joggal ezek a szolgáltatások. A II. fejezet ezt követően a P2P-szolgáltatások üzemeltetőivel szemben indított legfontosabb ügyeket ismerteti, bemutatva, hogy magatartásuk mennyiben minősül jogsértőnek. A III. fejezet a fájlcserélő rendszerek használóinak a felelősségét vizsgálja, feltéve a kérdést, hogy a magáncélú többszörözés szabad felhasználási kategóriája mennyiben nyújthat kimentést a cselekménnyel összefüggésben. A válasz nem kedvező a felhasználók számára. A P2P ugyanis a jelenlegi jogszabályi keretek között se az európai kontinensen (legalábbis a jelen cikkben vizsgált három országban: Magyarországon, Németországban és Ausztriában), se az Egyesült Államokban nem minősülhet magáncélú többszörözésnek. Itt jutunk el egy olyan pontra, ahol a vita mindig meddővé válik. A II. és a III. fejezetben bemutatottak szerint a fájlcserélés jogsértést eredményez, szinte minden esetben. A realitás azonban az, hogy a jogosultak, illetve az illetékes hatóságok egyik vizsgált országban sem képesek ezt érdemben megakadályozni. Az I. fejezet adatait nemcsak nyers számokként kell értékelni, hanem folyamatként, tendenciaként is. A fájlcserélés megállíthatatlan. Egyrészt napjainkra bevett gyakorlattá vált a P2P használata, mindennapos tevékenységgé vált a fájlok megosztása. 5 Másrészt tömeges jellegénél fogva nemcsak egészében, hanem az egyes felhasználókra levetítve is rendkívül nehéz, szinte lehetetlen a fellépés, illetve a bizonyítás. Mint a mesében: a sárkány levágott fejének a helyére kettő új nő. Valahogy így jellemezhető a küzdelem a szerzők oldaláról nézve is: részsikerek mindig voltak és lesznek, de a végső győzelem esélye távolinak tűnik. Épp ezért igyekszünk a IV. fejezetben kiragadni az olyan törekvéseket, amelyek alternatívát jelenthetnek a fennálló zavaros helyzetben, s talán képesek egy jobb, kompromisszumképesebb irányba terelni a szituációt. A jog oldalán maradva: egyre nagyobb igény jelentkezik az internetszolgáltatók 6 aktív közreműködésére a jogsértések megelőzése érdekében. Persze az sem biztos, hogy a fájlcserélést kizárólag jogviták útján rendezni lehetne. Elsődleges feladatnak tűnik a legális szolgáltatások körének növelése, ezek hiányában ugyanis nehezen várható el az emberektől, hogy távol tartsák magukat a jogsértéstől. Legalább ilyen fontos az alapos tájékoztatás (oktatás), amely a megfontolt, tudatos cselekvés előfeltétele. 5 6 Venues themselves are now well-known, well-like, and habitually used. Lásd: Will Page Eric Garland: In Rainbows, on Torrents. Economic Insight, , 10. sz., p. 3. Internet Service Provider, röviden ISP. 4. (114.) évfolyam 3. szám, június
6 8 Mezei Péter I. A P2P-RENDSZEREK TÁRSADALMI JELENTŐSÉGE ÉS TECHNOLÓGIAI HÁTTERE 1. TÁRSADALMI JELENTŐSÉG NEGATÍV ÉS POZITÍV HATÁSOK 1.1. A fájlcserélés a Napster 1999-es színre lépésétől kezdve rohamos tempóban nyert teret magának. Ezt különféle habár eltérő forrásból származó információk kiválóan érzékeltetik. Így például egy 1999-es osztrák adat szerint közel ötmillió CD-re írtak magáncélból zene- és filmalkotásokat, amihez 18%-ban az interneten található fájlok szolgáltak forrásul. 7 Ezt nagyban segítette az a körülmény is, hogy az online zenei oldalak száma világviszonylatban meghaladta a nyolcvanezret 2003-ban. 8 Egy német kimutatás szerint a 2004-ben, a felmérés időpontjában még csak egy hónapja a mozikban futó Terminátor 3 című filmről már több mint egymillió másolat készült. 9 Míg 1999-ben még csak egymilliónál több (általában mp3 formátumú) zenei adat volt elérhető a világhálón, 10 addig napjainkban az online zeneboltok kínálata közel hatmillió dalra terjed ki. 11 A német ipoque kutatóközpont tematikus felmérése szerint 2006-ban az éjjeli adatforgalom 70%-át, a nappali időszaknak pedig 30%-át adta a P2P, ben viszont már átlagosan egy teljes napi adatforgalom 70%-át tette ki a fájlcserélés Németországban (miközben az ezés csupán 0,37%-ot ért el). 13 Mindez annál is érdekesebb, hogy ez utóbbi 70%-os adatforgalmat mindössze az internetezők 20%-a generálta Franz Medwenitsch Reinhard Schanda: Download von MP3-Dataien aus dem Internet Private Vervielfältigung und rechtmäßig erstellte Vorlage, 2000 (www.sattler.co.at/pdf/fsdittrich.pdf), p Természetesen nem mindegyik oldal terjesztett zenei fájlokat. Szép számmal volt található közöttük rajongói klub, vagy online rádiós csatorna (webcasting-szolgáltatások). Lásd: William S. Coats Heather D. Rafter Vickie L. Feeman John G. Given: Blows against the Empire: Napster, Aimster, Grokster and the War against P2P File Sharing. Practising Law Institute, 2003, p Jan Bernd Nordemann: Filmpiraterie im Internet Der Kampf gegen Peer-to-Peer-Raubkopierer, in: Filmproduktion + Urheberrecht Bilder Laufen mit welchem Recht? (szerk.: Guido Kucsko). Manzsche Verlags- und Universitätsbuchhandlung, Wien, 2004, p Medwenitsch Schanda: i. m. (7), p IFPI Digital Music Report 2008 Revolution, Innovation, Responsibility, p. 18. (http://www.ifpi.org/ content/library/dmr2008.pdf). 12 Egy másik felmérés szerint 2006 közepén az internetes adatforgalom 60%-ára rúgott összességében a P2P részesedése, s ennek a felét adta a BitTorrent. Lásd: Martin Häcker Andreas Janson: Filesharing is Inevitable Parallele Entwicklung rechtlicher, technischer und gesellschaftlicher Aspekte, 2007 (http:// falkmerten.info/wp-content/uploads/2007/05/filesharing-is-inevitable-klein.pdf), p ipoque P2P Survey 2006 (www.ipoque.com/userfiles/file/p2p_survey_ 2006.pdf), p. 2; ipoque Internet Study 2007 (www.ipoque.com/userfiles/file/internet_study_ 2007.pdf). Ennek a változásnak részben a fájlcserélés terjedése az oka, részben pedig az a tény, hogy míg 2006-ban a kutatás nem tartalmazta a tömörítést is alkalmazó programok adatforgalmát, addig 2007-ben már erre is kiterjedtek a vizsgálatok. A 2007-es anyag egyébként már Kelet-Európával is foglalkozott, ahol a felmérések szerint a P2P aránya az adatforgalomban több mint 83%-os volt. 14 ipoque 2006, i. m. (13), p. 3. Iparjogvédelmi és Szerzői Jogi Szemle
7 A sárkány levágott feje helyére mindig kettő új nő? 9 Míg egyes adatok szerint a Napstert az évezredforduló tájékán közel 40 milliónyian használták, 15 addig a Morpheus és a Grokster klienst a Supreme Court szerint már több mint százmillió felhasználó telepítette számítógépére. 16 Szintén beszédes adat, hogy a svéd Pirate Bay dániai forgalma nemhogy csökkent, de 12%-kal emelkedett azt követően, hogy egy elsőfokú dán bíróság arra kötelezte az egyik internetszolgáltatót, hogy akadályozza meg az oldalhoz való hozzáférést. 17 Ez azt tűnik alátámasztani, hogy az esetleges hatósági eljárások nemhogy a fájlcserélésben jóval fertőzöttebb Kelet-Európában, de még a nyugati államokban sem vezetnek feltétlenül eredményre. Egy MPAA-tanulmány világított rá arra, hogy a P2P-rendszerek használói többségében a húszas éveikben járó férfiak. A tanulmány azt is kiemelte, hogy ez főként a felsőoktatási intézmények hallgatóinak köszönhető sajnálatos tény, hogy e helyütt Magyarország külön említésre került Valamennyi fenti adat arra enged következtetni, hogy a P2P-programok használata világszerte jelentős gazdasági következményekkel jár. A híres Gowers-jelentés például az Egyesült Királyság tekintetében kimutatta, hogy a 10 és 25 éves életkor közötti korosztály által letöltött zenei fájlok 80%-a után a jogdíjat nem fizették meg, s ennek eredményeként 1,87 milliárd fontos kiskereskedelmi kiesés mellett 414 millió fontos kárt szenvedett a brit zeneipar. 19 A filmek illegális másolásából eredően a kiesés a videofilmek forgalmazásában 3,5 milliárd, a filmszínházi forgalomban pedig 719 millió fontot tett ki 2005-ben. 20 Egy másik jelentés szerint a zeneipar veszteségei 2007-ben elérték a 3,7 milliárd dollárt az Egyesült Államokban, 21 az MPAA fentebb említett tanulmánya szerint pedig a filmes szak- 15 Frederike Hänel: Napster und Gnutella Probleme bei der Übertragung von MP3-Dataien nach deutschem Urheberrecht, Jur-PC Web-Dok. 245/2000, Abs (http://www.jurpc.de/rechtspr/ htm), Abs. 27. Ugyancsak beszédes adat, hogy volt olyan időszak, amikor a Napster használóinak a száma havi szinten közel 200%-kal emelkedett, másodpercenként kb. 100 új felhasználó kívánt regisztrálni a rendszerbe, s ugyancsak másodpercenként kb. tízezer fájl került megosztásra. Lásd: Llewellyn J. Gibbons: Napster: The Case for the Need for a Missing Direct Infringer, Villanova Sports & Entertainment Law Journal, 9. évf., p. 61.; Coats Rafter Feeman Given: i. m. (8), p Metro-Goldwyn-Mayer Studios, Inc., et al., v. Grokster, Ltd., et al., 545 U.S. 913 (2005), p Lásd: A dán fellebbviteli bíróság ezt követően 2008 decemberében helybenhagyta az elsőfokú ítéletben megállapított a hozzáférés blokkolására vonatkozó utasítást. Lásd: (A jelen, valamint valamennyi később hivatkozásra kerülő internetes hivatkozás utolsó megtekintése egységesen május 4-én történt.) 18 Worldwide Study of Losses to the Film Industry & International Economies Due to Piracy. Pirate Profiles, 2006 (http://www.fact-uk.org.uk/site/media_ centre/documents/2006_05_03leksumm.pdf), p. 5. Ehhez hasonló magyar megállapítást lásd: 19 Andrew Gowers: Gowers Review of Intellectual Property. London 2006 (http://www.hm-treasury.gov. uk/independent_reviews/gowers_review_intellectual_ property/gowersreview_index.cfm), p Ficsor Mihály: Vigyázó szemetek Londonra vessétek? Iparjogvédelmi és Szerzői Jogi Szemle, 2. (112.) évf., 1. sz., február, p I. m. (11), p (114.) évfolyam 3. szám, június
8 10 Mezei Péter ma közel 1,3 milliárd dolláros veszteséggel zárt 2005-ben köszönhetően a fájlcserélésnek és az ezzel összefüggésbe hozható egyéb kalózcselekményeknek. A filmes szakma veszteségei egyébként világszerte további 4,8 milliárd dollárt tettek ki. 22 Egy másik, hasonlóan árulkodó adat szerint 2005-ben Kína minősült a leginkább fertőzöttnek az internetes kalózkodás szempontjából. Ebben az országban ugyanis a filmes cégek közel 93%-át veszítették el piacuknak. Szintén sajnálatos, de igaz: a felmérés szerint hazánk a ranglista harmadik helyére került, 73%-os piacvesztéssel. 23 Az MPAA-tanulmány a magyar filmipar veszteségeit 184 millió dollárra, vagyis akkori árfolyamon számítva kb. 40 milliárd forintra, az elmaradt adó összegét pedig 47 millió dollárra (kb. 10 milliárd forintra) tette. 24 Ezzel párhuzamosan egy 2006-os magyar vitairat szerint hazánkban a zene-, film- és szoftveripar becsült összesített vesztesége 2005-ben meghaladta a 65 milliárd forintot, az ebből eredő összesített nemzetgazdasági kár pedig közel 225 milliárd forint volt. Az ebből adódó 2005-ös állami adóbevétel-kiesés több mint 45 milliárd forintra tehető Ezekből a számokból világosan kitűnik, hogy a P2P-programok használatának és az azzal összefüggő egyéb (illegális) cselekményeknek köszönhetően jelentős károkat szenvednek el a jogosultak. Ennek ellenére túlzottan egyoldalú lenne csupán negatív hatásokról beszélni. A P2P pozitív vonásai között tartják számon, hogy ezek segítségével például a neves, kezdő zenekarok, amatőr filmesek vagy egyéb alkotók sikeresebben tudják munkáikat eljuttatni a nagyközönséghez, 26 s ehhez hasonlóan könnyebb a köztulajdon részét képező művek terjesztése is. Az egyes oldalak használói ahhoz is kedvet kaphatnak, hogy az eredeti lemezt megvegyék, miután letöltöttek egy-egy dalt. 27 Olyan vélemény is ismert, amely ki- 22 I. m. (18), p I. m. (18), p I. m. (18), p Zene-, Film- és Szoftveripar Kalózkodás Elleni Koalíciója: Helyzetértékelés és cselekvési javaslat. Budapest, 2006, p. 5. Amennyiben ezek az adatok helyesek, akkor a 2005-ös becsült veszteséghez képest az addigi tendenciánál is erősebben a növekedés közel 100%-os. Egy másik felmérés alapján ugyanis a szoftver-, a film-, a hangfelvétel- és a könyvkiadási ipar 2005-ben 182,7 millió dollár (akkori árfolyamon számítva kb. 36 milliárd forint) veszteséget szenvedett el. Ez a 2004-es mértéket 40%-kal haladta meg, ami pedig az azt megelőző évhez képest mutatott 30%-os emelkedést. Lásd: Sár Csaba: A szerzői jog kihívásai a XXI. században. Iparjogvédelmi és Szerzői Jogi Szemle, 2. (112.) évf., 2007, 1. különszám, p Christopher Geiger: Right to Copy v. Three-Step Test The Future of the Private Copy Exception in the Digital Environment. Computer Law Review International, 2005, p. 10. Ehhez hasonlóan a YouTube vagy a MySpace keretei között is milliók próbálják megmutatni alkotásaikat a nagyközönségnek. 27 Ilyen kiugró siker volt például az Arctic Monkeys 2006-os debütáló lemeze, amelyről több dal még az album megjelenését megelőzően a fájlcserélő oldalak segítségével beszerezhető volt. Ez a reklám akkora ismertséget hozott a zenekarnak, hogy Whatever People Say I Am, That s What I m Not című albumuk piacra dobását követően minden idők legjobb angliai debütálását produkálták. Iparjogvédelmi és Szerzői Jogi Szemle
9 A sárkány levágott feje helyére mindig kettő új nő? 11 fejezetten kiáll a P2P-rendszerek legalizálása mellett, mivel azt a szabad kultúra részének tekinti. 28 Bár az előbb elmondottak kétségtelenül rengeteg igazságot hordoznak magukban, s ezért ezeket az érveket nem szabad félresöpörni, az adatok azt mutatják, hogy az ilyen programokat elsősorban jogellenes célokra használják. 29 Különböző felmérések szerint az olasz fájlcserélők csupán 6%-a vesz több CD-t a letöltések hatására, Ausztráliában pedig a megkérdezettek 57%-a nagyon ritkán vagy egyáltalán nem vesz műsoros lemezeket TECHNOLÓGIAI HÁTTÉR 2.1. A fájlcserélés és a P2P elhatárolása a) Egyesek a fájlcserélés első példájának az MP3.com-esetet tartják. 31 Az alperes MyMP3. com nevű szolgáltatása keretében a felhasználók arra szereztek jogosultságot, hogy az általuk jogszerűen megvásárolt lemezek 32 tartalmának mp3 formátumú másolataihoz, melyeket az oldal üzemeltetője előzetesen a felperesek által kiadott zenei albumokról készített, a cég szervereiről bárhonnan és bármikor hozzáférhettek. Az eljáró bíróság szerint a szolgáltatás a Sony-ügyben használt time-shifting, időeltolás kifejezés analógiájára felhozott space-shifting -re, vagyis a tér eltolására alapított védekezés ellenére 33 a jogosultak többszörözéshez és továbbközvetítéshez fűződő kizárólagos jogainak a megsértését eredményezte. 34 A bíróság a fair use-teszt első faktorát mindkét hagyományos körülmény alapján a felperes javára értékelte: az MP3.com tevékenysége egyrészt kereskedelmi természetű volt, másrészt transzformatív jelleggel sem bírt. (A tömörítés nem tekinthető érdemi átalakításnak.) 28 Lásd: Laurence Lessig: A szabad kultúra A kreativitás természete és jövője. Kiskapu, Budapest, Bár e mű kiváló olvasmány, annyi fenntartással élni kell vele szemben, hogy kizárólag az amerikai szerzői jogi környezetre koncentrál, így nem minden esetben fogadhatóak el megállapításai európai viszonylatban. 29 A Napster- és a Grokster-ügy ítéletében lehetett olvasni, hogy a két program segítségével le- és feltöltött dalok 87, illetve 90%-a volt a szerzői jog által védve, s ezek engedély nélküli felhasználását a bíróságok jogellenesnek találták. Lásd: A&M Technology, Inc., et al., v. Napster, Inc., et al., 239 F.3d 1004 (2001), p. 1013; MGM v. Grokster, i. m. (16), p Ehhez hasonlóan a P2P-rendszerek segítségével megosztott tartalmak 90%-át találta jogsértőnek egy belga ítélet is. Lásd: SABAM v. S.A. Tiscali (Scarlet), District of of Brussels, No. 04/8975/A, Decision of June 2007, AELJ Translation Series, 2008, p IFPI, i. m. (11), p UMG Recordings, Inc., et al., v. MP3.com, Inc., 92. F.Supp.2d 349 (2000), p A felhasználók a lemezeket az alperes online értékesítőpartnereitől (Instant Listening Service) vásárolhatták meg, illetve jogszerűen megszerzett albumaikat számítógépük CD-meghajtójába behelyezve azonosíthatták azokat (ezt nevezték beam it opciónak). Lásd: UMG v. MP3.com, i. m. (31), p UMG v. MP3.com, i. m. (31), p The unauthorized copies are being retransmitted in another medium. Lásd: UMG v. MP3.com, i. m. (31), p (114.) évfolyam 3. szám, június
10 12 Mezei Péter A második és a harmadik tényező is az alperes ellen szólt, hiszen a cég egyéni, eredeti zenei alkotások egészét közvetítette a felhasználóknak. A negyedik faktor kapcsán pedig megállapításra került, hogy az alperes üzleti koncepciója képes a lemeztársaságok engedélyezési piacát lényegesen befolyásolni. Vagyis a fair use-teszt valamennyi eleme a felperes érvelését erősítette. Ez a szolgáltatás azért nem minősül igazi fájlcserének, mert a hangfelvételekhez mindig csak meghatározott személyek férhettek hozzá, de meghallgatni (és sosem lementeni) csak a központi szerveren, és nem a többi felhasználón keresztül lehetett. b) Ehhez hasonlóan szintén nem tekinthető automatikusan minden olyan oldal P2Prendszernek, amely fájlok fel-, majd letöltését teszi lehetővé. Napjainkban egyre inkább terjedőben vannak az ún. Direct Download Link (DDL-) szolgáltatások, 35 amelyek keretei között meghatározott méretű adatok szabadon feltölthetők az üzemeltető honlapjára, ahonnan azokat egy keresőoldal segítségével 36 meghatározott számban le lehet tölteni. 37 Ezen oldalak használata azért nem minősül fájlcserélésnek, mivel nem egyenrangú peerek között történik a csere, hanem szerver-felhasználó viszonylatban. Alapjaiban véve ugyanez irányadó a rendkívül elterjedt FTP (File Transfer Protocol)-szolgáltatásokra is, amelyben a fájlok hozzáférhetővé tétele és lehívása mindig szervereken keresztül történik. c) Ugyancsak tévesen szokás a P2P-rendszereket kizárólag a fájlcserélő programokkal azonosítani. A peer-to-peer szoftverek valójában két fél közötti adatforgalmat bonyolítanak le, amelynek nem feltétlenül része a fájlcsere, vagy egyáltalán a csere. Találóbb, ha egy- vagy többoldalú adatforgalomról beszélünk. Kiváló példa ennek az érzékeltetésére a Skype internetalapú telefonos rendszer (Voice over Internet Protocol, azaz VoIP), ahol a két fél hangokat juttat el egymáshoz, zenei vagy filmes fájlokat nem. Ezzel együtt valamennyi (közkeletű nevén) chat -program (például a Yahoo! Messenger, a Windows MSN) két vagy több személy valósidejű számítógépes beszélgetését teszi lehetővé, viszont alapvetően nem szerzői jogilag védett adatok cserélésére szolgál Mint például a RapidShare (http://rapidshare.com), a MegaUpload (www.megaupload.com) vagy a magyar Data.hu (http://data.hu). 36 A rengeteg szolgáltatás közül lásd például: A RapidShare ingyenes szolgáltatása keretében maximum 200 MB terjedelmű fájlok tölthetőek fel, amelyek összesen 10 alkalommal tölthetőek le, és 90 napnyi tárolást követően automatikusan törlésre kerülnek. Az oldal prémiumszolgáltatásai keretében meghatározott napi, heti, havi vagy éves díj ellenében ennél nagyobb terjedelmű fájlok tölthetőek fel, melyek soha nem kerülnek letörlésre a szolgáltató szervereiről. Míg az alapesetben az egyszerű letöltő legfeljebb egy fájlhoz férhet hozzá egy időben, prémiumszolgáltatás keretében szimultán több adathoz is. Az alább ismertetésre kerülő P2P-generációkhoz képest feltűnő eltérés, hogy itt nincs szükség kliensprogramra. A letöltés közvetlenül egy webes felületről történik. 38 Habár e szoftverek is lehetővé teszik egyéb adatok továbbítását, azonban ez szinte semmiben nem különbözik egy egyszerű továbbítástól, hiszen itt a forrás csak egy irányba tudja küldeni az adatot, amit csak a címzett tud fogadni és letölteni. Iparjogvédelmi és Szerzői Jogi Szemle
11 A sárkány levágott feje helyére mindig kettő új nő? 13 Az alábbiakban a P2P-rendszereknek csak olyan formáit (generációit) fogjuk szemügyre venni, amelyekben a fel- és letöltést egymással egyenrangú peerek végzik. A technológiák alaposabb áttekintésére alapvetően azért van szükség, hogy a későbbiekben ismertetett jogi megítélésük világos legyen. 39 S bár a generációk tekintetében többféle csoportosítás is ismert (van, amelyik csak kettőről beszél, van, ahol már a negyediket is meghatározzák), az alábbiakban három nagy módszer között teszünk különbséget. E módszerek generációról generációra a felhasználás minden szegmensét érintő változásokat hoztak, leginkább a keresés módszerét, a megosztás technológiáját, s ezen keresztül annak sebességét, valamint a fájlcserélésben való részvételt (előfeltételeket) tekintve Az elsőgenerációs fájlcserélő programok a) Az ún. elsőgenerációs programok (például a Napster, edonkey) keretei között az adatforgalmat központi szerver tartotta felügyelete alatt, amely a konkrét szerzői műveket nem tartalmazta. A szolgáltatás igénybevételéhez a felhasználónak a Napster honlapjáról 40 kellett (ingyenesen) letöltenie egy kliensprogramot (MusicShare volt a neve), illetve felhasználónév és jelszó választásával regisztrálnia kellett a rendszerben. Ezt követően számítógépének merevlemezéről ki kellett jelölnie azokat a műveket, amelyeket meg kívánt osztani a kívülállókkal (ilyenkor ezeket a fájlokat a felhasználói könyvtárba user library mentette). Miután a felhasználó a rendszerbe belépett, a cég 50 központi szerverének egyike automatikusan frissítette a használó által megosztani kívánt adatokat. A felhasználó ezt követően a MusicShare segítségével kereséseket futtathatott le. Amennyiben a szerver adatai szerint a keresett fájl a programot használó másik felhasználónak megvolt, akkor a kereső személy az adat letöltését a képernyőn megjelenő download ikonra kattintva megindíthatta. Ekkor a központi szerver a felhasználónak megküldte a keresett fájl forrásának metaadatait (elérési útvonalát), amely segítségével a letöltés a szervertől függetlenül, webes alapon történt. A letöltést követően a központi szerver adatai újból frissültek, és a felhasználó innentől kezdve maga is forrásul szolgált a későbbi letöltőknek. 41 A Napster és hozzá hasonló programok nagy előnye az volt, hogy egy helyen meg lehetett találni minden információt, és a felhasználók rendszeres bejelentkezésével az adatok folyamatosan frissültek. A szisztéma hátrányai legalább ennyire jelentősek voltak. Mivel a letöltéshez a szerver csak a metaadatokat szolgáltatta, amennyiben a legutóbbi frissítést követően azokban változás állt be (például a fájl megosztója kilépett vagy törölte az adatot), 39 Az egyes P2P-rendszerek vázlatos ismertetéséről lásd: Hänel: i. m. (15), Abs ; Spránitz Gergely: Digitális tartalmak szerzői jogi védelme online környezetben I. rész. Iparjogvédelmi és Szerzői Jogi 40 Szemle, 2. (112.) évf., 3. sz., június, p ; Häcker Janson: i. m. (12), p Ez a volt. 41 A Napster működésének leírását lásd: A&M v. Napster: i. m. (29), p ; Gibbons: i. m. (15), p (114.) évfolyam 3. szám, június
12 14 Mezei Péter a forrás már nem volt többé elérhető. Ugyancsak problémát okozott, ha a letöltés közben a forrás peer kilépett az alkalmazásból, akkor az addig letöltött adatok elvesztek. Ennek, valamint az elsőgenerációs programok virágkorában, az évezredforduló tájékán még viszonylag alacsony internetes sebességnek is köszönhetően a program igazából csak zenei fájlok letöltésére volt alkalmas. 42 Ugyancsak hibát jelentett, hogy mivel a rendszernek csak egy belépési pontja volt, annak elérhetetlenné válása esetén az egész szisztéma használhatatlannak bizonyulhatott. b) Valahol félúton az első- és második generációs programok között lehet elhelyezni a Direct Connect szolgáltatást. 43 Az első generációhoz alapvetően az sorolná, hogy a fájlcserélés (a keresés és a letöltés egyaránt) központi szerverek (itt ún. hubok ) felügyelete alatt zajlik, a második generációhoz pedig abban közelít, hogy e hubok nem valamely cég felügyelete alatt állnak, hanem bárki létrehozhat ilyet, amennyiben erre alkalmas (teljesítményű) számítógéppel rendelkezik. A hubok rendszerint specializálódnak, vagyis rendszerint egy-egy témához, műfajhoz tartozó alkotásokat ölelnek át. 44 A felhasználók a hubokhoz úgy csatlakozhatnak, ha a számítógépük merevlemezén található adatok egy részét rendszerint gigabájtnyi terjedelemben hozzáférhetővé teszik a többi tag számára. 45 Ezt követően a felhasználók mindenki adatai között keresgélhetnek, s ha valamit találnak, akkor azt a szerveren kívül, webes alapon letölthetik a forrástól. 46 A Direct Connect sikere 47 részben annak is köszönhető, hogy integrált részét képezi a chatfunkció, vagyis a netes beszélgetés, s ezért egyfajta közösségi oldalként is működik! 48 Jelentős hátrányaként lehet azonban értékelni, hogy a letöltés csak bizonyos korlátok/kere- 42 Az mp3 formátum (több mint egy évtizedes fejlesztést követően) 1995-ben indult hódító útjára. Jelentősége abban rejlik, hogy a forrás audiofájl terjedelmét anélkül képes közel tizedére tömöríteni, hogy ez a minőség feltűnő rovására menne. Mivel így az egyes audiofájlok mérete (az alapdal hosszától, valamint a tömörítési rátától függően) jelentősen csökkenthető, ezeket a Napster idején uralkodó modemes, illetve ISDN-internet segítségével percek alatt le lehetett tölteni. Ráadásul egy kimutatás szerint 1997-ben már volt olyan számítógép, amelynek tárolókapacitása elérte a16,8 GB-ot. Lásd: Häcker Janson: i. m. (12), p A szolgáltatás legismertebb és leginkább használt kliense a DC++, amely a teljes Direct Connect forgalom 90%-at adja. 44 Így léteztek/léteznek csupán zeneművekkel foglalkozó hubok, de olyanok is, amelyek csak sorozatokat, vagy aktuális mozifilmeket, esetleg pornográf anyagokat tartalmaznak. Természetesen vannak olyan hubok is, amelyek nem szerveződnek egy téma körül, hanem bármi hozzáférhetővé tehető rajtuk. 45 A felhasználó egyszerre több hubnak is tagjává válhat, s ugyanazt az adatot több helyen is hozzáférhetővé teheti. 46 A DC technológiájának működéséről lásd például: SZJSZT 07/08/1, i. m. (1), p Az ipoque felmérése szerint Kelet-Európában a Direct Connect 2007-ben a második számú P2P-rendszer volt, közel 30%-os részesedéssel a piacon. Ehhez képest feltűnő, hogy a többi vizsgált régióban (Németország, Dél-Európa, Közel-Kelet, Ausztrália) a Direct Connect aránya az 1%-ot sem éri el. Lásd: ipoque 2007: i. m. (13), p A közösségi oldal kifejezés egyfajta szociális közösségre utal, szemben az alább, a BitTorrenttel öszszefüggésben említésre kerülő közösségi vagy indexáló oldallal, mely a hozzáférhető adatok gyűjtésére, rendszerezésére szolgáló honlap. Iparjogvédelmi és Szerzői Jogi Szemle
13 A sárkány levágott feje helyére mindig kettő új nő? 15 tek között történhet. Minden felhasználó (rendszerint) három ún. slottal, vagyis folyosóval rendelkezik, így egy időben tőle legfeljebb három fájl tölthető le. Ez annyit jelent, hogy ha egy felhasználó megtalálja az általa keresett dalt egy másik számítógépen, de annak használója nem rendelkezik szabad slottal, akkor a letöltés mindaddig nem indulhat meg, amíg egy ilyen folyosó fel nem szabadul A fájlcserélés második generációja Az elsőgenerációs szoftverekkel kapcsolatos jogviták hatására a fájlcserélő rendszerek működtetői több ponton lényegesen megváltoztatták a programok struktúráját, amelyből kiemelkedik a központi szerver kiiktatása. Ebben az új második generációs, ún. decentralizált modellben végső soron minden felhasználó szerverként is szolgál az adatok tárolására és a keresések lefolytatására. Az egyik ilyen első program, a Gnutella megnyitását követően hamar kiderült, hogy e rendszer a peerek (vagy más néven node-ok ) hatalmas száma miatt nem képes elég hatékonyan működni. 49 A röviddel ezután megjelent FastTrack protokoll (melyet például a KaZaA használt) ezt a problémát úgy oldotta meg, hogy kiemelt egyes supernode -okat (csomópontokat), amelyek általában nagyteljesítményű szerverek voltak, és az alájuk tartozó gyengébb teljesítményű peereket (általában egyszerű PC-ket) felölelve felügyelték a kereséseket. Ennek megfelelően például az utóbb módosított Gnutella, a KaZaA, a Grokster, a Morpheus vagy a BearShare 50 használói a felettük álló supernode-okkal álltak kapcsolatban, amely a kereséseket az általa lefedett peerek adatai között végezte el elsőként, s csak ennek sikertelensége (vagy új keresés indítása) esetén fordult a többi supernode-hoz az ő hálózatuk átkutatása érdekében. 51 Amennyiben sikerült forrást találni a keresett fájlhoz, akkor annak letöltése webes alapon megkezdődhetett. Ennek befejezése után a letöltő személy szintén forrássá vált a további letöltésekhez A Napster-per hatására, majd a cég szolgáltatásának 2001-es fizetőssé tételét követően rengetegen pártoltak át más, továbbra is ingyenes fájlcserélő hálózatokhoz. Beszédes a Grokster-ügyben hozott ítélet azon része, amely bemutatja, hogy a per alperesei, a StreamCast, illetve a Grokster milyen reklámfogásokkal kívánta szándékosan magához csábítani a Napster bukását követően annak felhasználóit. Így a StreamCast például reklámanyagaiban, a Napster korábbi használóinak küldött jeiben, valamint esetleges reklámozókhoz küldött tájékoztatóiban mind azt hangsúlyozta, hogy ő kíván a Napster helyébe lépni. Lásd: MGM v. Grokster: i. m. (16), p Bár a kliensprogramok száma feltűnően nagy volt, ezek sok esetben ugyanazt a technológiát alkalmazták. Így a Grokster a KaZaA által használt FastTrack protokoll szerint működött, a Morpheus-t üzemeltető StreamCast pedig a Gnutella technológiáját vásárolta meg annak fejlesztőitől. 51 Így fordulhatott elő, hogy például a KaZaA programot csúcsidőszakában bár több milliónyian használták egy időben világszerte, egy keresés lefolytatása esetén csak csekély számú forrást talált a rendszer. Új keresést azért érte meg indítani, mert ennek eredményeként a supernode az újonnan belépett felhasználók frissített adatai között is tudott keresni. 52 A Grokster és a Morpheus program működésének leírását lásd: MGM v. Grokster: i. m. (16), p (114.) évfolyam 3. szám, június
14 16 Mezei Péter A második generációs szoftverek legnagyobb előnyét a decentralizált szisztéma adta, hiszen egy-egy supernode kiesése sem roppantotta össze a rendszert, ráadásul új jelentkező mindig könnyen akadt ezek helyére. A rendszernek minimális gyengéjét adta, hogy nem lehetett érdemben garantálni, hogy aki letöltötte a fájlt, ne lépjen ki azonnal, vagy másolja olyan helyre a fájlt, amelyet nem osztott meg a közösséggel. Ez ugyanis a már futó letöltések meghiúsulásához vezetett. Ráadásul idővel a második generációs oldalakon hamis (fake) fájlok is terjedni kezdtek, vagyis olyan adatok, amelyek nem a címüknek megfelelő tartalmat hordoztak (sőt, az is előfordult, hogy semmilyen élvezhető adat nem szerepelt bennük) BitTorrent a fájlcserélés harmadik generációja Napjaink leginkább terjedőben lévő fájlcserélési technikája az ún. torrentezés. Ennek az előzőekhez képest megfigyelhető egyik legfontosabb újítását a részfeladatok teljes különválasztása adja. Így a konkrét le- és feltöltést végző kliensek kizárólag e mechanikus tevékenységre szolgálnak, a letöltéshez való jogosultsághoz a torrenthez 54 pedig általában csak egy külön honlapra ( indexáló vagy közösségi oldalra ) való előzetes regisztráció után lehet hozzáférni. A letölteni kívánt fájlok megtalálásában egy ún. tracker (egy decentralizált szerver) nyújt segítséget a felhasználónak. Emellett a letöltés technikája is jelentősen módosult. A letöltés a fájlok egésze helyett mindig csak egy-egy részre (piece) terjed ki, ráadásul a letöltés egyszerre több forrásból is történhet. Végül ha valamennyi (akár több száz vagy ezer, rendszerint egy megabájtnál is kisebb terjedelmű) 55 rész hibátlanul letöltésre került, a kliensprogram segítségével ezek eggyé állnak össze, és egy kicsomagolást követően élvezhető is a mű. Különbséget lehet tenni nyitott (opennet), illetve zárt (friend to friend vagy darknet) oldalak között. Míg az előbbi olyan honlapokat takar, ahol bejelentkezés nélkül hozzá lehet férni a torrentfájlokhoz, 56 addig az utóbbi olyan zárt közösségekre utal, amelyeknek csak (egy baráttól érkező ) meghívó segítségével válhat valaki a tagjává, és tevékenységét 53 Nemcsak hibás adatok, de vírusok is lényegesen könnyebben terjeszthetők ilyen szolgáltatások útján. A Symantec adatai szerint 2007-ben az összes vírusfertőzés 15%-ára az edonkey akaratlan segítségével került sor. Lásd: IFPI, i. m. (11), p A torrent a letölteni kívánt fájl legfontosabb adatait tartalmazza, s mint ilyen, megteremti a kapcsolatot a forrással. 55 Ez természetesen a forrásmű formátumától is függ. Így a Blu-Ray-lemezeken kapható filmeket a korábbiakhoz képest lényegesen nagyobb terjedelmű részekre bontják le, amit a lemezek nagysága (kb. 25 GB), valamint a továbbra is jelentős mértékben fejlődő internetes sebesség indokol. 56 Ilyen a legismertebb Pirate Bay (http://thepiratebay.org) oldal. Meglepő módon létezik azonban egy oldal is, amely azonban (legalábbis a nyitó lap alapján) regisztrációt igénylő szolgáltatás. Iparjogvédelmi és Szerzői Jogi Szemle
15 A sárkány levágott feje helyére mindig kettő új nő? 17 (paradoxul hangzik, de etikus viselkedését ) az adminisztrátorok folyamatosan felügyelet alatt tartják. 57 Ezzel függ össze a BitTorrent egy további fontos elve, mely szerint letölteni csak akkor lehet, ha az adott fájlt (a részadat megérkezését követően azonnal) meg is osztja a felhasználó ( tit-for-tat elv). Ezt a feltételt a korábbi generációkhoz képest sokkal hatékonyabban lehet ellenőrizni, leginkább a közösségi oldalak segítségével. Ezen zárt rendszerekből ugyanis a tartósan alacsony megosztási ráta esetén a tagot az adminisztrátorok kizárhatják. 58 A nyitott oldalakon, melyek felhasználóinak a száma lényegesen nagyobb az előzőeknél, ezt nem lehet olyan komolyan ellenőrizni. A torrentezés fenti technológiai jellegzetességei miatt nem meglepő, hogy e szolgáltatást egyre nagyobb terjedelmű adatok, így leginkább filmek és számítógépes programok megosztására használják a részvevők. 59 Ennek a másik oka az, hogy az internet sebessége napjainkra lényegesen megugrott. 60 Így egy igazán jó teljesítményű PC és gyors ADSL segítségével egy DVD egy-két perc alatt letölthető. A BitTorrent esetén technikai értelemben szinte csak előnyökről lehet beszámolni. A letöltési módszer, vagyis az adatok különálló elemekben, több helyről, szimultán történő letöltése, illetve azonnali megosztása a hozzáférés lehetőségét és a letöltés sebességét a korábbiakhoz képest megsokszorozta. Végső soron a részfeladatok szétosztásával valamenynyi művelet hatékonyabban végezhető el. Ezért nem meglepő, hogy a tapasztalatok szerint torrentezés útján minden addiginál nagyobb számban történik köztulajdonban álló művek megosztása, sőt napjainkban egyre gyakoribbá válik az is, hogy a jogosultak ily módon terjesszék alkotásaikat, illetve szomszédos jogi teljesítményeiket Lásd például a magyar Moobs & Speedfire szolgáltatását: 58 Elvileg az is elképzelhető, hogy a résztvevők a megosztási rátájukat meghamisítsák, amely azonban kitudódása esetén komoly belső szankciókhoz vezethet. Ismert az a módszer is, amikor a közösségi oldal fenntartói ellenérték fejében (például egy SMS árába beépítve) jóváírnak bizonyos mértékű feltöltést. Az utóbbi módszer azért nem domináns, mert a fájlcserélők többsége pont a P2P ingyenessége miatt használja ezeket az oldalakat. Ráadásul mivel az ilyen ellenszolgáltatás kérése egyértelműen haszonszerzésnek tekinthető, ez egy majdani pereskedés során is világos bizonyítéka lenne a jogsértésnek (esetleg bűncselekmény elkövetésének). 59 A Cachelogic 2005-ös felmérése szerint a vizsgált 48 órás periódusban a megosztott adatok több mint 61%-ban filmes fájlok voltak. Lásd: Häcker Janson: i. m. (12), p. 50. Az ipoque adatai szerint pedig a BitTorrent segítségével megosztott fájloknak a filmek 62%-át tették ki Németországban, illetve 46%-át a Közel-Keleten, valamint Dél-Európában. Ezen források viszont a forgalom 79, 71, illetve 61 százalékát generálták. Lásd: ipoque 2007, i. m. (13), p Az IFPI jelentése szerint a széles sávú internetes hozzáférést (ADSL) biztosító előfizetések száma ban 350 millió volt, ami 23%-os növekedést mutatott az egy évvel korábbiakhoz képest. Lásd: IFPI, i. m. (11), p. 5. Ehhez hasonló ütemű fejlődés esetén 2008-ban e szám a félmilliárdot is elérhette. 61 Kiváló példa erre a magát ingyenes, szabad és nyílt forráskódú szoftvernek meghatározó OpenOffice. org, amelyet honlapról és torrenttechnológián keresztül egyaránt letöltésre kínál annak fejlesztője. Lásd: Ugyancsak korlátok nélkül hozzá lehet férni rengeteg, szintén szabad forráskódú Linux programhoz is fájlcserélő hálózatok útján. Lásd: Häcker Janson: i. m. (12),p , 53., illetve 28. lábjegyzet. 4. (114.) évfolyam 3. szám, június
16 18 Mezei Péter II. A TARTALOMSZOLGÁLTATÓK FELELŐSSÉGE A FÁJLCSERÉLÉSÉRT A legnagyobb problémát talán az jelenti, hogy a P2P-rendszerek fejlesztői a korábbi jogi problémákból okulva az addigi szabálytalanságokat kikerülve próbálnak meg jogilag támadhatatlan (vagy annak tűnő) rendszereket létrehozni. Ez azonban továbbra sem jelenti azt, hogy idegen szerzők művei engedély nélkül lennének hozzáférhetővé tehetőek, esetlegesen ebből a közreműködők reklámbevételek vagy más módszerek segítségével még haszonra is szert tegyenek. Ez persze főleg a BitTorrent technológiájának ismeretében nem tűnik egykönnyen érvényesíthetőnek. Kérdéses, hogy a peerek valójában szerzői műveket tesznek-e hozzáférhetővé azáltal, hogy az alkotások egyes önmagukban értelmezhetetlen adategységeit teszik letölthetővé. Ugyanígy kérdéses, hogy mennyiben tartozik felelősséggel a tracker, illetve a közösségi oldal üzemeltetője amikor segédkezik a torrentfájlok rendszerezésében, illetve fellelésében. E fejezet az ún. tartalomszolgáltatók (content provider) felelősségét vizsgálja meg az egyes generációk képviselőivel szemben indított legjelentősebb perek fényében. 1. A FÁJLCSERÉLÉS ELSŐ GENERÁCIÓJA 1.1. Egyesült Államok a) A fájlcseréléssel kapcsolatos első és mindmáig talán legismertebb perben több zenei kiadó 62 a szerzői jogok közvetett vagy másodlagos megsértése (indirect or secondary copyright infringement) tárgyában indított eljárást a Napster üzemeltetőjével szemben, arra hivatkozással, hogy az alperes a felhasználók cselekményeiért közreműködői felelősséggel (contributory liability) tartozik, egyúttal helyettes szerzői jogsértést (vicarious copyright infringement) követett el. 63 A Napster kimunkált védekezése ellenére minden fronton veszített, aminek eredményeként fel kellett hagynia szolgáltatásával Az ügyben eljáró Ninth Circuit szerint a felperes cégek (így például az A&M Records, a Sony Music, az MCA Records vagy a Capitol Records) a Napster hálózatain keringő zeneművek 70%-ának szerzői jogait gyakorolták. Lásd: A&M v. Napster, i. m. (29), p Az üggyel kapcsolatban lásd: Anna C. Brannan: Fair Use Doctrine and the Digital Millennium Copyright Act: Does Fair Use Exist on the Internet under the DMCA? Santa Clara Law Review, 42. évf., 2001, p ; Gibbons: i. m. (15), p ; Coats Rafter Feeman Given: i. m. (8), p Érdemes megemlíteni, hogy ismert egy másik, ugyancsak első generációs P2P-program pere is, amely azonban, részben az érintett Aimster kliens csekélyebb népszerűsége miatt, nem kapott akkora publicitást. Lásd: In re: Aimster Copyright Litigation, 334 F.3d 643 (2003), p Az üggyel összefüggésben lásd: Robin Axberg: File-Sharing Tools and Copyright Law: A Study of In Re Aimster Copyright Litigation and MGM Studios, Inc. v. Grokster, Ltd., Loyola University Chicago Law Review, 35. évf., 2003, p Coats Rafter Feeman Given: i. m. (8), p Érdemes megemlíteni, hogy napjainkban egyre több használóra tesz szert a Napster új, jogszerűen működő (engedélyek birtokában díjfizetés ellenében nyújtott) szolgáltatása. Iparjogvédelmi és Szerzői Jogi Szemle
17 A sárkány levágott feje helyére mindig kettő új nő? 19 A bíróság helyesen állapította meg, hogy a szerzői jogok közvetett megsértéséről csak akkor lehet szó, ha a konkrét (egyébként perbe sem vont) felhasználók is jogsértést valósítottak meg. A Ninth Circuit 65 úgy találta, hogy a felhasználók cselekménye nem felel meg a fair use-teszt (védekezésként felhozott) faktorainak, s a Napster használata a jogosultak többszörözéshez és terjesztéshez fűződő kizárólagos jogának egyértelmű megsértésével jár. 66 A Ninth Circuit a közvetett felelősség mindkét válfajában vétkesnek mondta ki a Napstert. A contributory liability 67 megállapításának feltétele, hogy az érintett személy/szervezet tudjon a jogsértésről, 68 illetve maga is hozzájáruljon a felhasználáshoz. 69 A bíróság szerint a Napster a központi szerverek működésének sajátossága folytán, valamint a RIAA cég vezetőségének a jogsértő tartalmakkal összefüggésben küldött tájékoztatásaiból egyértelműen tudhatott arról, hogy a programot védett művek megosztására használják fel, amihez egyértelműen hozzájárult, hiszen a szolgáltatás (a központi szerverek keresései, illetve a kliensprogram segítségével történő kapcsolatteremtés) nélkül erre nem kerülhetett volna sor. 70 A bíróság elutasította az alperes azon hivatkozását, hogy a Napster a staple article of commerce tételnek megfelelően jelentős mértékben járult volna hozzá nem jogsértő cselekményekhez Mivel a szerzői jogot szövetségi szinten az USCA rendezi, ezért az ebben foglalt rendelkezések megsértésével kapcsolatos pereket szövetségi bíróságok előtt kell lefolytatni. Első fokon a kerületi bíróságok (district court, melyek száma összesen 94) járnak el. Az általuk meghozott ítéletekkel szemben az adott kerület szerint illetékes fellebbviteli bíróságokhoz (court of appeals, ezekből tizenkettő, valamint további egy speciális fórum létezik) lehet fordulni. E fórumokat szokás az amerikai jogi zsargonban a számuk szerint elnevezni, így például a Ninth Circuit a 9. körzethez tartozó szövetségi kerületi bíróságok fellebbviteli fórumát jelenti (hivatalos nevén Court of Appeals for the Ninth Circuit). A továbbiakban pusztán számuk szerint lesznek rövidítve e fórumok. Végül a fellebbviteli bíróságok ítéletével szemben a Supreme Courthoz lehet jogorvoslatért fordulni. 66 A&M v. Napster, i. m. (29), p A szerzői jogok járulékos megsértéséért fennálló felelősség a tort jog (a kontinentális jogrendszerekből ismert szerződésen kívüli károkozás, illetve egyes, kevésbé súlyos büntetőjogi jogintézmények sajátos angolszász keveréke) ún. vállalati felelősségi (enterprise liability) formulájából fejlődött ki. Lásd: Gibbons: i. m. (15), p Know or have reason to know. Lásd: Religious Technology Center v. Netcom On-Line Communication Services, Inc., 907 F.Supp (1995), p One who, with knowledge of the infringing activity, induces, causes or materially contributes to the infringing conduct of another, may be held liable as a contributory infringer. Lásd: A&M v. Napster: i. m. (29), p. 1019; Fonovisa, Inc., v. Cherry Auction, Inc., et al., 76 F.3d 259 (1996), p A&M v. Napster: i. m. (29), p ; Lásd még: Axberg: i. m. (63), p A&M v. Napster i. m. (29), p (114.) évfolyam 3. szám, június
18 20 Mezei Péter Vicarious liability akkor állapítható meg, ha az alperes felügyeleti joggal bír a felhasználási cselekmény fölött, és abból közvetlen kereskedelmi haszna származik. 72 Az amerikai gyakorlat már akkor közvetlen kereskedelmi haszonról beszél, ha a szolgáltatás vonzereje a felhasználókat a részvételre csábítja. 73 Az ítélkező bírák úgy ítélték meg, hogy a felperes egyértelműen bizonyította, hogy a Napster kereskedelmi bevételei összhangban vannak a használók számának folyamatos növekedésével. 74 A bíróság ugyancsak megalapozottnak tartotta a felperes azon érvét, hogy a Napster képes volt ellenőrizni, felügyelni az adatforgalmat. 75 Az első- és a másodfokú bíróság egyaránt kizárta, hogy a Napster az USCA ában található mentességre 76 hivatkozzék. A törvény ugyanis kizárólag a hangfelvételek analóg, illetve digitális rögzítő-, illetve hordozóeszközeit gyártó, importáló és terjesztő személyekkel/szervezetekkel szemben indítható eljárásokat zárja ki. 77 A bíróságok úgy találták, hogy a személyi számítógépeket, amelyekre a program használói az internetről letölthető anyagokat rögzítik, nem illeti meg az USCA által nyújtott mentesség. A számítógép ugyanis nem minősül hangfelvételeket rögzítő berendezésnek (digital audio recording device), mivel elsődlegesen nem erre a célra szolgál. Ezért viszont a rajtuk rögzített dalok sem minősülnek digitális hangfelvételnek (digital music recording) Vicarious liability extends beyond an employer/employee relationship to cases in which a defendant has the right and ability to supervise the infringing activity and also has a direct financial interest in such activities. Lásd: A&M v. Napster: i. m. (29), p A helyettes felelősség tesztje a felettes felelősségének respondeat superior koncepciójából ered. Lásd: Gibbons: i. m. (15), p. 66. Ez rendszerint egy felettes személy, például egy munkáltató felelősségét jelenti a neki alárendelt személyek, ügynökök vagy munkavállalók tevékenységi körében előidézett károkozásért. Habár a szerzői jog tekintetében, s főleg a fájlcserélésnél, ez az alá- és fölérendeltségi viszony nem állapítható meg, a bíróságok hagyományosan elismerik az olyan felettes személyek/szervezetek felelősségét, akiknek hatókörébe tartozna a cselekmény megakadályozása. A tipikus példa szerint egy diszkó tulajdonosa felelősséggel tartozik azért, ha a nála fellépő zenekar engedély nélkül játszik bizonyos dalokat. Ezzel összefüggésben lásd: Fonovisa v. Cherry Auction i. m. (69), p In re: Aimster, p Fontos, hogy e felelősségi forma hangsúlyozottan csak annyiban állapítható meg, amennyiben az érintett a cselekménnyel összefüggésben kereskedelmi előnyre tesz szert. 73 Fonovisa v. Cherry Auction i. m. (69), p Egy másik megfogalmazás szerint: if the infringement brings in costumers, then financial benefit exists. Lásd: Axberg, i. m. (63), p A&M v. Napster i. m. (29), p A&M v. Napster i. m. (29), p A bíróság szerint ezt az is befolyásolja, hogy a felhasználók a konkrét adatoknak a címét mennyiben változtatják meg. Amennyiben ugyanis a dalok címét jelentősen módosítják, akkor nem biztos, hogy a Napster is képes lett volna beazonosítani, hogy a forrásmű jogosultja a felperes, vagy sem. 76 No action may be brought under (The Audio Home Recording Act) alleging infringement of copyright based on the manufacture, importation, or distribution of a digital audio recording device, a digital audio recording medium, an analog recording device, or an analog recording medium, or based on the noncommercial use by a consumer of such a device or medium for making digital musical recordings or analog musical recordings. 77 Ez a rendelkezés végső soron a staple article of commerce doktrína törvényi szintre emelését jelenti e speciális területen. 78 A&M v. Napster i. m. (29), p Lásd még: Coats Rafter Feeman Given: i. m. (8), p Iparjogvédelmi és Szerzői Jogi Szemle
19 A sárkány levágott feje helyére mindig kettő új nő? 21 b) A Napsterrel ellentétben az ugyancsak szerverközpontú edonkey klienst működtető MetaMachine nem vállalta a pereskedést. Miután 2005 szeptemberében három hónappal a Supreme Court Grokster-ügyben hozott és rá nézve egyértelműen hátrányos ítéletének a kihirdetését követően kézhez kapta a RIAA felszólító levelét tevékenysége abbahagyására (cease and desist letter), úgy döntött, hogy annak eleget tesz, s a cég vezetőjének szavaival élve: bedobja a törölközőt. 79 A MetaMachine és a RIAA további egyeztetéseinek eredményeként pedig a cég 2006 szeptemberében vállalta, hogy a pereskedés elkerülése érdekében 30 millió dollárt fizet a lemezkiadók képviselőjének, s mindent megtesz annak érdekében, hogy a korábban telepített edonkey-klienseket ne lehessen a jövőben használni KONTINENTÁLIS JOGRENDSZEREK a) A Napster és az edonkey az európai kontinensen sem úszta meg a felelősségre vonást. Az Egyesült Államokkal ellentétben azonban a kontinentális jogrendszerek nem ismerik a szerzői jog közvetett megsértésének az előzőekben bemutatott kategóriáját, ezért az igazi kérdést az jelentette, hogy a centralizált szolgáltatások, függetlenül felhasználóik cselekményeitől, önmagukban milyen jogsértést valósítanak meg. A német Napster-perben eljáró hamburgi fórum megállapította, hogy az olyan szolgáltatás, amely a jogvédett tartalmak azonosításában, valamint az azokhoz való hozzáférés megteremtésében közvetlenül részt vállal, a nyilvánossághoz közvetítés kizárólagos jogát 81 sérti meg. 82 S bár a fájlcserélés témakörében hazánkban mértékadó SZJSZT 07/08/1 számú állásfoglalás ezen kizárólagos jogosítvány megsértéséről egyáltalán nem beszél, 83 az előbbi német indokolás a nemzetközi, illetve az európai uniós szerzői jogi szabályok hasonló implementációja folytán hazánkban 79 Lásd: Az edonkey hivatalos honlapján (www.edonkey2000.com) immáron csak ennyi olvasható: The edonkey2000 Network is no longer available. If you steal music or movies, you are breaking the law. Courts around the world including the United States Supreme Court have ruled that businesses and individuals can be prosecuted for illegal downloading. You are not anonymous when you illegally download copyrighted material. Your IP address is (XXX) and has been logged. Respect the music, download legally. 80 Lásd: web2.commongate.com/tag/metamachine. Beszédes ez utóbbi vállalással összefüggésben, hogy a kliens még mindig könnyedén letölthető az internetről. Lásd például: com. 81 A magyar szerzői jogi törvény (1999. évi LXXVI. törvény; a továbbiakban: Szjt.) 26. (8) bekezdés 1. mondat; a német szerzői jogi törvény (Gesetz über Urheberrecht und Verwandte Schutzrechte vom 9. September 1965, BGBl I S ; a továbbiakban: durhg) 15. (2) bekezdés; illetve az osztrák szerzői jogi törvény (Bundesgesetz über das Urheberrecht an Werken der Literatur und der Kunst und über verwandte Schutzrechte, BGBl 111/1936 idf BGBl 25/1998, BGBl I 110/2000.; a továbbiakban: öurhg) 18. (3) bekezdés. 82 Napster, Abs A közreműködők szerzői jogsértéssel kapcsolatos felelősségét a hatályos magyar Szjt. nem tartalmazza. Lásd: SZJSZT 07/08/1, i. m. (1), p (114.) évfolyam 3. szám, június
20 22 Mezei Péter is követhetőnek tűnik. 84 Zárásként jelezzük: az edonkey Németországban is el kívánta kerülni a pereskedést, ezért az Egyesült Államokhoz képest két éves csúszással 2007-ben német szervereiket is lekapcsolták. 85 b) Érdemes továbbá kiemelni, hogy az elsőgenerációs szoftverekkel szemben hazánkban és Ausztriában egy további eszközt is igénybe vehetnének a jogosultak. Az Európai Unió Elker-irányelve 86 a közvetítő szolgáltatókkal összefüggésben több új (végső soron egyfajta közvetett) felelősségi formát vezetett be. Így az Elker-irányelv cikkei alapján bárki, aki adatok egyszerű továbbításában, 88 gyorsítótárolóban való rögzítésében, 89 illetve tárhelyszolgáltatásban 90 vesz részt, csak meghatározott feltételek betartása esetén mentesülhet az ily módon közvetített tartalmak által okozott jogsértésekből, illetve károkból eredő felelősség alól. Az Elker-irányelv 21. cikke továbbá megemlíti, hogy az irányelv alkalmazásáról időszakosan elkészítendő jelentésben nyilatkozni kell arról, hogy szükséges-e esetleg a hiperlinkek és a keresőeszközök szolgáltatóinak felelősségét rendezni. 84 A törvényi rendelkezések alapját ugyanis a WIPO Szerzői Jogi Szerződése (a továbbiakban: WCT) 8. cikke adja, amit később az Infosoc-irányelv [Az Európai Parlament és a Tanács 2001/29/EK irányelve (2001. május 22.) az információs társadalomban a szerzői és szomszédos jogok egyes vonatkozásainak összehangolásáról] 3. cikk (1) bekezdése is a magáévá tett. Ezeket a rendelkezéseket mindhárom vizsgált ország beépítette saját jogrendjébe. Lásd még részletesen: Zachar Balázs: Internetes zenefelhasználás az elmúlt évek jogeseteinek tükrében. Iparjogvédelmi és Szerzői Jogi Szemle, 107. évf. 6. sz., december, p A lépés indokoltságát mutatja, hogy a német hatóságok jó ideje figyelték az edonkey hálózatot májusában 3500 igencsak aktív felhasználót (heavy user) sikerült konkrétan beazonosítani, akikkel szemben (összesen) közel 8000 adat jogellenes megosztásáért indítottak eljárást. Ezzel egy időben 130 házkutatásra is sor került. Lásd: html. 86 Az Európai Parlament és a Tanács 2000/31/EK irányelve (2000. június 8.) a belső piacon az információs társadalommal összefüggő szolgáltatások, különösen az elektronikus kereskedelem, egyes jogi vonatkozásairól. Ez az irányelv az Egyesült Államokban 1998-ban elfogadott Digital Millennium Copyright Act (a továbbiakban: DMCA) egyes rendelkezéseinek uniós szintű átvételére tett kísérletet. A DMCA vonatkozásában lásd részletesen: Calvin F. Van Ourkirk: Fixing What Ain t Broke: The Digital Millennium Copyright Act (DMCA) Title I. Intellectual Property Law Bulletin, 1999, 4. sz., p. 1 13; Jane Ginsburg: Copyright Legislation for the Digital Millennium, Columbia-VLA. Journal of Law & the Arts, 23. évf., , p ; Diane L. Zimmerman: Adrift in the Digital Millennium Copyright Act: the Sequel. University of Dayton Law Review, 26. évf., , p ; Brannan: i. m. (63), p ; Heather E. Barrett: The Digital Millennium Copyright Act and the Erosion of Fair Use in the Digital Age. I.P.L.B., 7. évf., 2002, p Az Európai Parlament és a Tanács 2000/31/EK irányelve (2000. június 8.) a belső piacon az információs társadalommal összefüggő szolgáltatások, különösen az elektronikus kereskedelem egyes jogi vonatkozásairól. 88 Az Elker-irányelv hivatalos angol nyelvű szövege szerint: mere conduit, német nyelven: Durchleitung. 89 Angol nyelven: caching, német nyelven: Zwischenspeicherung. 90 Angol nyelven: hosting, német nyelven: Speicherung fremder Inhalte. Iparjogvédelmi és Szerzői Jogi Szemle
Mezei Péter Németh László MOZGÁSBAN A FÁJLMEGOSZTÓK NEGYEDIK GENERÁCIÓS FÁJLCSERÉLÉS A LÁTHATÁRON? AJÁNLÁS Bár az érzés még friss, és nem volt ideje leülepedni, mégis úgy kívánja, hogy megosztásra kerüljön.